Violèntzia de gènere

Sa violèntzia de gènere est unu tipu de violèntzia fìsica, psicològica, sessuale e istitutzionale, fata contra cale si siat persone o grupu de persones subra sa base de s'orientamentu sessuale suo, identidade de gènere, sessu o gènere,​ chi influit in manera negativa subra s'identidade sua e s'beneistare sotziale, fìsicu, psicològicu o econòmicu.​ De acòrdiu cun s'Organizatzione de is Natziones Unidas, su trèmene s'usat «pro distìnghere sa violèntzia comuna dae sa chi pertocat indivìduos o grupos subra sa base de su gènere issoro»,​ costituit una violadura de is deretos umanos.​ Includet sa violèntzia e discriminatzione contra de is fèminas​ e is persones LGTBIQ+,​ gasi comente su sessismu,​ sa misandria, sa misoginia,​ s'omofobia e sa transfobia.​ A cumintzu de sos annos 2000, s'Artu Cummissariadu de is Natziones Unidas pro is Refugiados aiat signaladu chi sa violèntzia de gènere podiat èssere catalogada comente una violadura de is deretos umanos, e aiat inditadu chi custu fragellu pertocaiat fèminas, òmines, pipias e pipios, mancari sunt is fèminas e pipias is chi prus a s'ispissu nde sunt vìtimas.
Riferimentos

Categoria:SotziedadeCategoria:deretos umanos